Установа адукацыі

«Рэспубліканскі цэнтр экалогіі і краязнаўства»

Міністэрства адукацыі Рэспублікі Беларусь

**Вучэбная праграма факультатыўных заняткаў па краязнаўству**

**«Святыні роднага краю»**

**для навучэнцаў IX- X класаў устаноў агульнай сярэдняй адукацыі**

Аўтары:

*Кравец Аляксандра Яўгеньеўна,*

загадчык аддзела краязнаўства і

патрыятычнага выхавання,

*Борбут Крысціна Аляксандраўна*,

загадчык кабінета патрыятычнага

выхавання

**Мінск**

**ТЛУМАЧАЛЬНАЯ ЗАПІСКА**

Краязнаўства актыўна ўключаецца ў сістэму навучання і выхавання моладзі. Планамерная, сістэмная, творчая работа педагогаў з выкарыстаннем разнастайных сродкаў краязнаўчай дзейнасці стварае спрыяльныя ўмовы для фарміравання гарманічна развітай і нацыянальна свядомай асобы.

Будычыня нашай дзяржавы залежаць ад маральнага аблічча падрастаючага пакалення, узроўня яго адукацыі і культуры.

Педагагічныя намаганні павінны быць скіраваны на тое, каб выхаваць у дзяцей павагу да гістарычнага мінулага продкаў, беражлівыя адносіны да народнай памяці, нацыянальна-культурных традыцый, да тых людзей, хто сваёй дзейнасцю ўзбагаціў нацыянальную і агульначалавечую культуру. Для дасягнення эфектыўнасці неабходна не толькі даць веды і ўменні, якія спрыяюць фарміраванню адпаведных прынцыпаў і ідэалаў, але і развіваць асобасныя духоўныя якасці навучэнцаў.

Кожны край мае сваю гісторыю, самабытную і непаўторную матэрыяльную і духоўную спадчыну. Краязнаўчая дзейнасць дае магчымасць навучэнцам далучыцца да спадчыннага скарбу сваіх продкаў з выкарыстаннем розных формаў навучання.

Праграма «Святыні роднага краю» арыентавана на комплекснае вывучэнне матэрыяльных і духоўных каштоўнасцей роднага краю, якія з’яўляюцца тым базавым культурным фондам, які неабходны для стварэння цэласнай карціны культурнага жыцця беларускага народа.

Праграма прызначана для набыцця і сістэматызацыі навучэнцамі паглыбленых ведаў пра свой край, рэгіён, краіну. Выступае ў якасці своеасаблівага «навігатара» па здабычы ведаў, перапрацоўцы інфармацыі і набыцці практыка-арыентаваных уменняў.

**Мэта** факультатыўных заняткаў – выхаванне гарманічна развітай асобы ‑ чалавека з маральнымі якасцямі, які здольны праявіць сябе ў кантэксце міжкультурнай камунікацыі.

**Задачы:**

фарміраванне ў навучэнцаў ведаў аб матэрыяльных і духоўных адметнасцях роднага краю

фарміраванне і асэнсаванне каштоўнасных арыенціраў; садзейнічанне развіццю духоўнай культуры навучэнцаў;

фарміраванне ў навучэнцаў патрэбы да самаадукацыі і самавыхавання, умення арыентавацца ў полікультурным асяроддзі;

прапаганда і папулярызацыя матэрыяльных і духоўных каштоўнасцей;

прывіццё даследчых навыкаў, пашырэнне і паглыбленне інтэлектуальных і пазнавальных магчымасцей навучэнцаў.

Для дасягнення адзначанай мэты і рэалізацыі пастаўленых задач выкарыстоўваюцца розныя формы і метады краязнаўчай дзейнасці: праца з друкаванымі і электроннымі рэсурсамі, работа ў архівах і бібліятэках, сустрэчы з прадстаўнікамі розных канфесій, творчымі людзьмі, мясцовымі жыхарамі, правядзенне экспедыцый, экскурсій, вандровак, падрыхтоўка рэфератаў, стварэнне прэзентацый, удзел у конкурсах і інш.

Праграма прадугледжвае правядзенне тэарэтычных і практычных заняткаў.

Тэарэтычныя заняткі – гэта трансляцыя ведаў педагогамі, запрошанымі лектарамі: спецыялістамі той ці іншай галіны, навукоўцамі, прадстаўнікамі рэлігійных арганізацый, творчымі асобамі, а таксама самастойная работа навучэнцаў з рознымі крыніцамі інфармацыі.

Практычная частка праграмы прадстаўляе сабой працу з інфармацыйнымі рэсурсамі, падрыхтоўку і ўдзел у разнастайных мерапрыемтсвах, стварэнне выніковых прэзентацый, рэфератаў, дакладаў, наведванне аб’ектаў матэрыяльнай і духоўнай культуры, сварэнне промапрадукцыі (даведнікаў, відэаролікаў, фотаздымкаў, літаратурных замалёвак і г.д.).

Праграма арыентавана на навучэнцаў IX-X класаў устаноў агульнай сярэдняй адукацыі. Праграму можна выкарыстоўваць і для работы з іншымі ўзроставымі катэгорыямі навучэнцаў, для чаго змястоўная частка мяняецца адпаведна ўзросту.

Праграмма разлічана на два гады, па 35 гадзін (2–4 гадзіны ў месяц) на кожны год. Пры планаванні адукацыйнага працэсу настаўнік можа змяняць колькасць гадзін на вывучэнне той ці іншай тэмы з улікам інтарэсаў і пазнавальных магчымасцяў навучэнцаў.

**ВУЧЭБНА-ТЭМАТЫЧНЫ ПЛАН**

(Першы год навучання)

|  |  |  |  |  |
| --- | --- | --- | --- | --- |
| **№**  **п/п** | **Тэма** | **Колькасць гадзін**  **(усяго)** | **З іх** | |
| **тэарэт.** | **практ.** |
| 1 | Уводзіны. | 1 | 1 |  |
| 2 | Спадчына роднага краю | 2 | 1 | 1 |
| 3 | Сусветная спадчына ЮНЕСКА | 2 | 1 | 1 |
| 4 | Помнікі матэрыяльнай культуры | 6 | 3 | 3 |
| 5 | Духоўная культура | 6 | 3 | 3 |
| 6 | Славутыя землякі | 4 | 3 | 1 |
| 7 | Рэлігійна-асветніцкія дзеячы Беларусі | 4 | 2 | 2 |
| 8 | Страчаная спадчына | 3 | 2 | 1 |
| 9 | Правядзенне экспедыцый, экскурсій, вандровак | 5 | 2 | 3 |
| 10 | Падвядзенне вынікаў работы | 2 |  | 2 |
|  | УСЯГО | 35 | 19 | 16 |

**ЗМЕСТ ПРАГРАМЫ**

1. **Уводзіны.**

Асаблівасці арганізацыі заняткаў. Краязнаўства як комплекснае даследаванне свайго краю. Суадносіны беларусазнаўства і краязнаўства. Аб’ект, прадмет і метады краязнаўчых даследаванняў.

1. **Спадчына роднага краю.**

Турысцка-краязнаўчыя магчымасці малой радзімы, рэгіена, краіны. Помнікі матэрыяльнай і духоўнай культуры мясцовага і дзяржаўнага значэння. Гісторыка-культурная спадчына. Заканадаўства Рэспублікі Беларусь аб ахове гісторыка-культурнай спадчыны. Старажытныя цэнтры культуры – Полацк, Мінск, Тураў, Слуцк і інш. Малая радзіма ў гісторыі краіны.

***Практычная работа***

Складанне гістарычнай даведкі пра населены пункт. Правядзенне сустрэч з мясцовымі краязнаўцамі, наведванне музеяў устаноў адукацыі і культуры. Стварэнне інфармацыйна-даведачных матэрыялаў.

1. **Сусветная спадчына ЮНЕСКА**

Канвенцыя аб ахове сусветнай культурнай і прыроднай спадчыны. Статус аб'екта Сусветнай спадчыны. Аб’екты Сусветнай спадчыны ЮНЕСКА ў Беларусі. Белавежская пушча, Мірскі замак. Геадэзічная дуга Струвэ. Нясвіжскі палацава-паркавы комплекс.

***Практычная работа***

Збор інфармацыі аб аб’ектах Сусветнай спадчыны на тэтыторыі Беларусі. Стварэнне прэзентацыі «Сусветная спадчына ЮНЕСКА ў Беларусі», прэзентацыя работы на мерапрыемствах установы адукацыі.

1. **Помнікі матэрыяльнай культуры**

Помнікі драўлянага і каменнага дойлідства. Палацы і сядзібы (Каралеўскі палац (г. Гродна), Румянцавых-Паскевічаў (г. Гомель), Архіепіскапскі палац (г. Магілёў), Косаўскі палац, палац у Жылічах, сядзіба Агінскіх і г.д.). Замкі Беларусі (Мірскі, Лідскі, Крэўскі, Навагрудскі, Любчанскі, Быхаўскі і г.д.). Культавыя забудовы (Мікалаеўская царква (г. Магілёў), царква святога Міхаіла (в.  Сынкавічы), Сафійскі сабор, Каложская царква, касцёл Святога Яна Хрысціцеля (в. Камаі), Станіслаўскі касцёл, Сар’янскі касцёл (Верхнядзвінскі раён), мячэць (г. Іўе), сінагога (г. Быхаў) і г.д. Ваенна-гістарычныя аб’екты (мемарыяльны комплекс «Хатынь», манумент у гонар Маці-патрыёткі (г. Жодзіна), мемарыяльны комплекс «Брэсцкая крэпасць-герой», помнік Перамогі 1812 г. (г. Кобрын) і г.д. Гаспадарчыя, рамесніцкія і вытворчыя аб’екты мясцовасці (свіраны, вяндлярні, лядоўні, лямусы, стайні, кавярні, бровары, кузьні, плавільні, цагельні, млыны, паперні, гуты, ставы і водныя каналы, ваданапорныя вежы, паштовыя станцыі, чыгуначныя шляхі і станцыі і інш.)

***Практычная работа***

Праца з краязнаўчай літаратурай, інфармацыйнымі рэсурсамі. Складанне пашпартоў аб'ектаў мясцовасці. Складанне экскурсійна-краязнаўчых маршрутаў (у тым ліку тэматычных). Стварэнне прэзентацыйных матэрыялаў.

1. **Духоўная культура**

Аб’екты вусна-паэтычнай і літаратурнай творчасці. Мясцовыя абрады, традыцыі і звычаі. Храмы. Музеі і ншыя ўстановы культуры. Мастацкая самадзейнасць.

***Практычная работа***

Наведванне храмаў. Правядзенне экскурсійў музеі, наведванне ўстаноў культуры, адметных мясцін духоўнай культуры. Сустрэчы з мясцовымі святарамі, творчыя сустрэчы з пісьменнікамі, паэтамі, мастакамі. Стварэнне відэаролікаў, фотаматэрыялаў.

1. **Славутыя землякі**

Дзяржаўныя, палітычныя, грамадскія, ваенныя дзеячы, мецэнаты, дзеячы культуры, навукі і іншыя выбітныя асобы краю. Землякі, якія зрабілі значны ўнёсак у культурную, грамадскую, палітычную дзейнасць краіны, рэгіёна, малой радзімы ў розныя гістарычныя перыяды.

***Практычная работа***

Збор інфармацыі аб знакамітых земляках свайго рэгіёна. Аналіз навуковай, даведачнай літаратуры, архіўных дадзеных, матэрыялаў інтэрнэт-рэсурсаў і інш. Апытанне мясцовых жыхароў (пры неабходнасці). Даследаванне і аналіз сабранага матэрыялу. Афармленне даследчага матэрыялу.

1. **Рэлігійна-асветніцкія дзеячы Беларусі**

Еўфрасіння Полацкая, Кірыл Тураўскі, Сімяон Полацкі, Францыск Скарына, Сымон Будны, Іван Фёдараў, Петр Мсціславец, Васіль Цяпінскі, Лаўрэнцій і Стэфан Зізаніі, браты Мамонічы, Мялецій Сматрыцкі, Спірыдон Собаль, Георгій Канінскі, Ілья Капіевіч і інш. Іх жыццё, дзейнасць і роля ў гісторыі царквы, дзяржавы.

***Практычная работа***

Напісанне рэфератаў пра жыццё і дзейнасць рэлігійна-асветніцкіх дзеячаў Беларусі. Стварэнне мультымедыйных прэзентацый.

1. **Страчаная спадчына**

Аб’екты матэрыяльнай і духоўнай культуры мясцовасці, якія зараз нен існуюць. Збор інфармацыі аб страчанай матэрыяльнай альбо духоўнай спадчыне свайго рэгіёна. Праца з навуковай, даведачнай літаратурай, архіўнымі дадзенымі, матэрыяламі інтэрнэт-рэсурсаў і г.д. Апытанне мясцовых жыхароў. Зруйнаваныя святыні. Свята-Пакроўская царква (архірэйскае падвор’е, г. Мінск), Свята-Казанская (Чыгуначная) царква (г. Мінск), Свята-Петра-Паўлаўскі кафедральны сабор (г. Мінск), Свята-Георгіеўская царква (г.п. Смілавічы), Фара Вітаўта (г. Гродна) і г.д.

***Практычная работа***

Апрацоўка матэрыяла аб страчанай матэрыяльнай альбо духоўнай спадчыне свайго рэгіёна, аналіз і афармленне справаздачнага матэрыялу па выніках даследавання аб’екта (аб’ектаў) страчанай спадчыны. Прапагандыская дзейнасць праз СМІ, інтэрнэт-рэсурсы, культурна-асветніцкія мерапрыемствы і г.д.

1. **Правядзенне экспедыцый, экскурсій, вандровак**

Арганізацыя і правядзенне тэматычныхэкспедыцый, экскурсій, вандровак.

**10 Падвядзенне вынікаў**.

Прэзентацыя выніковых матэрыялаў, удзел у краязнаўчых конкурсах, стварэнне промапрадукцыі.

ВУЧЭБНА-ТЭМАТЫЧНЫ ПЛАН

(Другі год навучання)

|  |  |  |  |  |
| --- | --- | --- | --- | --- |
| **№**  **п/п** | **Тэма** | **Колькасць гадзін**  **(усяго)** | **З іх** | |
| **тэарэт.** | **практ.** |
| 1. | Уводзіны. | 2 | 1 | 1 |
| 2. | Гісторыя ўзнікнення канфесій на тэрыторыі Беларусі | 3 | 2 | 1 |
| 3. | Помнікі сакральнай архітэктуры | 3 | 1 | 2 |
| 4. | Помнікі гісторыі і культуры роднага краю | 6 | 3 | 3 |
| 5. | Археалагічныя помнікі | 6 | 3 | 3 |
| 6. | Дакументальныя помнікі | 4 | 3 | 1 |
| 7. | Беларускія святыні | 5 | 3 | 2 |
| 8. | Святыя зямлі Беларускай | 4 | 2 | 2 |
| 9. | Абагульняючы занятак | 2 | 1 | 1 |
|  | УСЯГО | 35 | 19 | 16 |

**ЗМЕСТ ПРАГРАМЫ**

1. **Уводзіны**

Святыні роднага краю. Адметнасці матэрыяльнай і духоўнай культуры. Асаблівасці арганізацыі пошукавай і даследчай работы. Краязнаўчыя крыніцыдаследавання (рэчавыя, пісьмовыя, аўдыёвізуальныя і інш.)

**2. Гісторыя ўзнікнення канфесій на тэрыторыі Беларусі**

Дахрысціянскі перыяд, хрысціянізацыя, праваслаўе і каталіцызм, уніяцтва, рэфармацыя і контррэфармацыя. Іўдаізм, іслам на Беларусі. Канфесійныя культавыя збудаванні. Рэлігійныя традыцыі і абрады. Гісторыя станаўлення канфесіянальнай структуры на дадзенай тэрыторыі. Канфесійны склад насельніцтва роднага краю.

***Практычная работа***

Напісанне рэфератаў па гісторыі станаўлення той, ці іншай канфесіі на дадзенай тэрыторыі. Стварэнне даведнікаў па канфесійнаму складу насельніцтва мясцовасці, аналіз колькаснага і якаснага складу насельніцтва мясцовасці са складаннем графікаў, дыяграм, табліц і г.д.

1. **Помнікі сакральнай архітэктуры**

Помнікі сакральнай архітэктуры розных канфесій**.** Культавыя збудаванні і іх адрозненні (праваслаўныя, каталіцкія, пратэстанцкія, уніяцкія, мусульманскія, іудзейскія і інш.). Архітэктурныя стылі. Фарміраванне самабытнага характару культавага дойлідства Беларусі.

***Практычная работа***

Стварэнне тэматычных прэзентацый з выкарыстаннем прапанаваных культавых аб’ектаў (тэмы прэзентацый выбіраюцца самастойна).

Культавыя збудаванні: Касцёл Сымона і Алены (г. Мінск), Свята-Мікольскі жаночы манастыр (г. Магілёў), Сафійскі сабор, касцёл Прасвятой Троіцы (в. Ішкалдзь Баранавіцкі раён), касцёл Ушэсця Найсвяцейшай Дзевы Марыі (г. Пінск), Свята-Богаяўленскі мужчынскі манастыр (г. Полацк), Свята-Успенскі жаночы манастыр (г. Орша), касцёл Святога Яна Хрысціцеля (в. Камаі, Пастаўскі раён), Сар’еўскі касцёл (Верхнядзвінскі раён), Свята-Пакроўская царква (в. Карма, Добрушскі раён), Спаса-Праабражэнская царква (г. Чачэрск), касцёл езуітаў (в. Юравічы, Калінкавіцкі раён), Свята-Міхайлаўская царква (в. Сынкавічы, Зельвенскі раён), Свята-Раства-Багародзіцкая царква (в. Мураванка, Шчучынскі раён), Кальвінскі збор (г. Смаргонь), мячэць (г. Іўе), Лютэранская кірха (Гродна), касцёл Святога Станіслава (г. Магілёў), Успенскі манастыр (в. Пустынкі, Мсціслаўскі раён), касцёл бернардзінцаў (в. Будслаў, Мядзельскі раён), Спаса-Праабражэнская царква (г. Заслаўе), Васкрасенскі собор (г. Барысаў), Свята-Духаўскі кафедральны сабор (г. Мінск), Свята-Петра-Паўлаўская царква (г. Мінск), касцёл Найсвяцейшай Дзевы Марыі (г. Мінск), Барысаглебская царква (г. Гродна), Жыровіцкі Свята-Успенскі мужчынскі манастыр, Харальная сінагога (г. Гродна) і інш.

1. **Помнікі гісторыі і культуры роднага краю.**

Помнікі гісторыі і культуры сваёй мясцовасці. Іх гістарычнае, культурнае і навуковае значэнне. Гістарычная даведка. Пашпартызацыя аб’ектаў. Стварэнне промапрадукцыі (даведнікаў, відэаролікаў, фотаздымкаў і г.д.). Удзел у рэгіянальных і рэспубліканскіх краязнаўчых конкурсах.

***Практычная работа.***

Правядзенне экскурсій, сустрэча з мясцовымі краязнаўцамі, старажыламі і іншымі жыхарамі, запіс успамінаў, апрацоўка матэрыялу, праца у архівах, бібліятэках, з дакументамі мясцовых храмаў. Складанне карты-схемы з нанясеннем помнікаў гісторыі і культуры мясцовасці, пашпартызацыя аб’ектаў. Напісанне навукова-даследчых работ. Праца над стварэннем промапрадукцыі.

1. **Археалагічныя помнікі**

Віды археалагічных помнікаў. Стаянкі, гарадзішчы, селішчы. Палеалітычныя стаянкі на тэрыторыі Беларусі (Бердыжская, Юравіцкая). Барысавы камяні, Рагвалодаў камень, каменныя крыжы. Археалагічны музей «Бярэсце». Гісторыка-археалагічная экспазіцыя «Старажытны Тураў». Месцазнаходжанне. Адметнасці. Рэгіянальны некропаль (курганы, капліцы-пахавальні, помнікі і г.д.).

***Практычная работа***

Правядзенне экспедыцый, экскурсій.Выяўленне і апісанне археалагічных помнікаў мясцовасці (пры наяўнасці). Праца з краязнаўчай літаратурай, інфармацыйнымі рэсурсамі. Складанне пашпартоў археалагічных аб'ектаў мясцовасці. Стварэнне прэзентацыйных матэрыялаў.

1. **Дакументальныя помнікі**

Летапісы (Полацкі, Смаленскі, Аўрамскі, Радзівілаўскі, Валынскі кароткі летапіс, Летапісы вялікіх князёў літоўскіх, Беларуска-літоўскі летапіс, Баркулабаўскі, Віцебскі летапіс), хронікі (Вялікага княства Літоўскага і Жамойцкага, Быхаўца, Магілёўская, Вялікая хроніка), старадрукі. Перыяд стварэння. Акрэсленыя падзеі. Адметнасці. Месцазнаходжанне.

***Практычная работа***

Наведванне бібліятэк, архіваў.Праца з краязнаўчай літаратурай, інфармацыйнымі рэсурсамі. Напісанне рэфератаў, стварэнне прэзентацый.

1. **Беларускія святыні**

Паняцце «святыня». Крыж Еўфрасінні Полацкай. Цудатворныя іконы (іконы Божай Маці: Мінская, Баркалабаўская, Жыровіцкая, Чанстахоўская, Купяціцкая, **Будслаўская, Барунская, Тракельская і інш.). Мошчы святых. Магілы святых. Святыя крыніцы. Манастыры. Рукапісныя** Евангеллі (Тураўскае, Аршанскае, Полацкае, Друцкае, Лаўрышаўскае, Мсціжскае, Жыровіцкае, Шарашоўскае) і інш.

***Практычная работа***

Збор інфармацыі пра святыні свайго краю. Даследаванне мясцовых паданняў (апытанне жыхароў) пра цудадзейныя з’явы. Экскурсіі па святых месцах (да святых крыніц, ікон і г.д.).

1. **Святыя зямлі Беларускай**

Праслаўленне (кананізацыя). Сабор беларускіх святых. Беларускія Святыя: Еўфрасіння Полацкая, Кірыл Тураўскі, Елісей Лаўрышаўскі, Сімяон Полацкі, Юліянія Альшанская, Сафія Слуцкая, Георгій Магілёўскі, Афанасій Брэсцкі, Валянціна Мінская, св. Казімір, Пауліна Баравік, Андрэй Баболя, Рафаіл Каліноўскі і інш.

***Практычная работа.***

Збор і аналіз навуковай, даведачнай літаратуры, матэрыялаў інтэрнэт-рэсурсаў аб беларускіх святых. Стварэнне прэзентацыйнага матэрыялу «Святыя зямлі Беларускай».

1. **Абагульняючы занятак**

Правядзенне краязнаўчай канферэнцыі, арганізацыя выставы, удзел у краязнаўчых конкурсах.

**ЧАКАЕМЫЯ ВЫНІКІ**

У выніку засваення вучэбнай праграмы факультатыўных заняткаў па краязнаўству «Святыні роднага краю» навучэнцы павінны:

набыць новыя веды, вывучэнне якія не прадугледжана школьнай праграмай;

паглыбіць веды па гісторыі і культуры, малой радзімы, рэгіёна, краіны;

авалодаць уменнямі і навыкамі аналізаваць і сістэматызаваць краязнаўчы матэрыял, з выкарыстаннем інфармацыйных матэрыялаў і камунікацыйных тэхналогій;

умець арыентавацца ў патоку інфармацыі, рабіць высновы;

мець магчымасць удзельнічаць у краязнаўчых конкурсах.

**ФОРМЫ ПАДВЯДЗЕННЯ ВЫНІКАЎ РЭАЛІЗАЦЫІ ПРАГРАМЫ**

Формы падвядзення вынікаў рэалізацыі праграмы з’яўляецца:

мультымедыйныя прэзентацыі, праекты, справаздачы, удзел у конкурсах.

**ФОРМЫ І МЕТАДЫ РЭАЛІЗАЦЫІ ПРАГРАМЫ**

Рэалізацыя праграмы патрабуе творчага падыходу, захавання магчымасці мабільнай траекторыі навучання, выбару форм правядзення заняткаў, адбору аптымальных метадаў і прыёмаў навучання і выхавання.

Пры арганізацыі адукацыйнага працэсу падчас рэалізацыі праграмы рэкамендуецца выкарыстоўваць метады навучання і выхавання: стымулявання вучэбнай дзейнасці, арганізацыі вучэбна-пазнавальнай дзейнасці і кантролю эфектыўнасці вучэбнай дзейнасці. Заняткі праводзяцца ў выглядзе лекцый і практыкумаў. Важнае значэнне пры вывучэнні асобных тэм праграмы мае самастойная падрыхтоўка навучэнцаў і праца з рэкамендаванай літаратурай. Практычныя заняткі дазваляюць навучэнцам набыць неабходныя ўменні і навыкі, далучыцца да актыўнай пошукава-даследчай дзейнасці.

**ЛІТАРАТУРА**

1. Архітэктура Беларусі: нарысы эвалюцыі ва ўсходнеславян. і еўрап. кантэксце. У 4 т. Т.1. IX-XIVстст. / А.І. Лакотка і інш. – Мінск: Бел. навука, 2005.
2. Археалогія Беларусі: у 4 т. – Мінск: Бел. Навука, 2001.
3. Архитектура Беларуси: Энцикл. Справочник. А.А. Воинов и др. – Мінск: БелЭн, 1993.
4. Атлас гісторыі Беларусі ад старажытнасці да нашых дзён. – Мінск: БелЭн, 2006.
5. Беларуская Савецкая Энцыклапедыя. Т. 1-12. – Мінск: БелСЭ, 1969-1975.
6. Беларуская Савецкая Энцыклапедыя. Т. 1-12. – Мінск: БэлСЭ, 1969-1975.
7. Блинова, Т.Б. Иезуиты в Белоруссии / Т.Б. Блинова. – Минск: Беларусь, 1990. – 190 с.
8. Вайтовіч, Н.Г. Баркулабаўскі летапіс / Н.Г. Вайтовіч. – Мінск: Беларусь, 1977. – 205 с.
9. Гісторыя Беларусі: вучэбны дапаможнік. – Ч. 1-2. – Мінск: Універсітэцкае, 2000.
10. Гісторыя Беларусі ў табліцах і схемах: са старажытных часоў да сучаснасці. – Мінск: Юніпрэс, 2000.
11. Гісторыя Беларусі у табліцах і схемах: са старажытных часоў да сучаснасці. – Мінск: Юніпресс, 2000.
12. Грыцкевіч, Анатоль. Старонкі нашай мінуўшчыны / Анатоль Грыцкевіч. – Мінск: Кнігазбор, 2009. – 468 с.
13. Доўнар-Запольскі, М.В. Гісторыя Беларусі / М.В. Доўнар-Запольскі ‒ Мінск: БелЭн, 1994.
14. Дорогами православной Беларуси / составитель С.Р. Бегиян / – Минск: БПЦ, 2010.
15. Духовно-нравственное воспитание на основе отечественных культурно-исторических и религиозных традиций и ценностей: материалы международной научно-практической конференции (Жировичи, 27 мая 2010 г.) – Минск: Бел. навука, 2010.
16. Иоффе, Э.Г. Страницы истории евреев Беларуси / Э.Г. Иоффе. – Минск: Беларусь, 1996. – 292 с.
17. Казлоў, Л.Р. Беларусь на сямі рубяжах / Л.Р. Казлоў, А. К. Цітоў. – Мінск: БГУ, 1993. – 71 с.
18. Кожич, Н.М. Православие в Беларуси к. XIX – н. XX / Н.М. Кожич – Минск: БГУ, 2007.
19. Кулагін, А.М., фота Дыбоўскі А.Л. Каталіцкія храмы Беларусі: энцыклапедычны даведнік / А.М. Кулагін – Мінск: БелЭн, 2008. ‑ с 487.
20. Кулагін, А.М. Праваслаўныя храмы на Беларусі: энцыклапедычны даведнік / А.М. Кулагін – Мінск: БелЭн, 2001.
21. Лазука, Б.А. Гісторыя беларускага мастацтва. У 2 т. Т. I. Першабытны лад ‑ XVII стагоддзе / Б.А.Лаука. – Мінск: Беларусь, 2007.‑ 253 с.:іл.
22. Лазука, Б.А. Гісторыя беларускага мастацтва. У 2 т. Т. II.XVIII – пачатак XXI стагоддзя / Б.А.Лаука. – Мінск: Беларусь, 2007.‑ 351 с.:іл.
23. Ладысеў, У.Ф. На переломе эпох. Станаўленне беларускай дзяржаўнасці (1917–1920) / П. І. Брыгадзін, У.Ф. Ладысеў. – Мінск: БДУ, 1999. – 128 с.
24. Лыч, Л., Навіцкі, Ул. Гісторыя культуры Беларусі. – Мінск: НКФ «Экаперспектыва», 1996.
25. Нарысы гісторыі Беларусі. – Ч. 1-2. – Мінск: Беларусь, 1994.
26. Нацыянальныя рысы беларускай архітэктуры. – Мн.: Ураджай, 1999. ‑366 с.:іл.
27. Мальдзiс, А. На скрыжаваннi славянскiх традыцый / А. Мальдзіс. – Мінск: Беларусь, 1980. – 352 с.
28. Православие в духовной жизни Беларуси: сборник материалов международной научно-практической конференции, 25-26 апреля 2007 г. – Брест: Бр. ГУ, 2008.
29. Рэлігія і царква на Беларусі: Энцыкл. давед. /Рэдкал.:Г.П. Пашкоў і інш.; Маст А.А.Глекаў. – Мн.; БелЭн, 2001. – 368 с.:іл.
30. Святыни Беларуси: православный календарь, 2011. – Минск: Приход Свято-Петро-Павловского собора в г. Минске, 2010.
31. Святыя зямлі Беларускай. Жыццеапісанні: да 1020-годдзя Праваслаўнай царквы ў Беларусі. – Мінск: Прыход Свята-Петра-Паўлаўскага сабора ў г. Мінску, 2012.
32. Славутыя імёны Бацькаўшчыны: зборнік. – Вып.1. / уклад. У. Гілеп і інш.; Рэдкал.: А. Грыцкевіч (гал. рэд.) і інш. – Мінск: БФК, 2000.
33. Страчаная спадчына / Т.В. Габрусь, , А.М.Кулагін, Ю.У.Чантурыя і інш. Уклад. Габрусь Т.В. – Мн.: Полымя, 1998. – 351 с.
34. Самусік, А.Ф. Помнікі гісторыі і культуры Беларусі: вуч. дапаможнік / А.Ф. Самусік. – Мінск: БДЭУ, 2001. – 209 с.
35. Туронак, Ю. Мадэрная гісторыя Беларусі / Ю. Туронак. – Вільня: Ін-т беларусістыкі, 2006. – 877 с.
36. Трусаў, А.А. Манументальнае дойлідства Беларусі   
    XI–XVIII стст. / А.А. Трусаў. – Мінск: Лекцыя, 2001. – 203 с.
37. Улашчык, М.М. Выбранае / М.М. Улашчык. – Мінск: Беларускi кнiгазбор, 2001. – 604 с.
38. Чантурия, В.А. Памятники и памятные места Беларуси / В.А.Чантурия, Ю.В.Чантурия. – Смоленск: Русич, 2010.